Republika Srbija

MINISTARSTVO PROSVJETE,

ZNANOSTI I TEHNOLOŠKOG

RAZVOJA

Klasa: 601-03-00033/24/2021-15

Datum: 18. 2. 2022. godine

Nemanjina 22-26

**ŠKOLSKIM UPRAVAMA**

**OSNOVNIM I SREDNJIM ŠKOLAMA**

**JEDINICAMA LOKALNE SAMOUPRAVE**

PREDMET: Obavijest o odluci Tima za praćenje i koordiniranje primjene preventivnih mjera u radu škola koja se odnosi na utvrđeni model nastave za škole u određenim jedinicama lokalne samouprave počevši od 21. veljače 2022. godine

Poštovani,

U cilju kvalitetne organizacije obrazovno-odgojnog rada u školama na teritoriju Republike Srbije u školskoj 2021./2022. godini, posebno imajući u vidu zaštitu zdravlja učenika i zaposlenika, sprečavanje širenja infekcije i zaraznih bolesti, kao i ostvarivanje prava učenika na obrazovanje, Tim za praćenje i koordiniranje primjene preventivnih mjera u radu škola na tjednoj razini, a na temelju podataka koje dostavljaju škole, utvrđuje model nastave za škole u određenim jedinicama lokalne samouprave. Općinski, odnosno gradski stožer za izvanredne situaciju sudjeluje u ovom procesu, dajući svoj prijedlog za primjenu odgovarajućeg modela obrazovno-odgojnog rada, posredstvom nadležne školske uprave.

Epidemiološka situacija se svakodnevno prati i na temelju indikatora i podataka donose se odgovarajuće odluke. Istaknuta su dva osnovna elementa koja predstavljaju prioritet, a to su osigurati ostvarivanje prava na obrazovanje, odnosno kontinuitet i kvalitetu u obrazovno-odgojnom radu i očuvati zdravlje učenika i zaposlenika, odnosno osigurati da se kao i do sada, a na što ukazuju navedeni podaci, kvalitetan obrazovno-odgojni rad ostvaruje u sigurnom okruženju.

Tim za praćenje i koordiniranje primjene preventivnih mjera u radu škola, na sastanku održanom 18.02.2022. godine, u skladu sa stručnim uputama za organizaciju obrazovno-odgojnog rada u osnovnoj i srednjoj školi za školsku 2021./2022. godinu, donio je sljedeću

**ODLUKU**

1. **Sve osnovne i srednje škole u Republici Srbiji primijenit će od ponedjeljka 21. veljače 2022. godine prvi model organizacije obrazovno-odgojnog rada - neposredno ostvarivanje obrazovno-odgojnog rada.**

*NAPOMENA:* Kada se u osnovnoj ili srednjoj školi, zbog odsustva zaraženih/izoliranih nastavnika ne može organizirati kontinuirano ostvarivanje neposrednog obrazovno-odgojnog rada u utvrđenom modelu, ravnatelj škole se treba obratiti nadležnom zavodu za javno zdravlje za procjenu epidemijske situacije i nadležnoj školskoj upravi radi dobivanja suglasnosti za ostvarivanje nastave na daljinu u razdoblju od najviše pet kalendarskih dana. Za ovu suglasnost ravnatelj škole se može obratiti za rad škole u cjelini, samo za jednu smjenu ili za posebnu organizacijsku jedinicu (izdvojeni odjel) kada se ne može osigurati ostvarivanje najmanje 40% sati prema rasporedu.

1. Obrazovno-odgojni rad **u školama za učenike sa smetnjama u razvoju i invaliditetom, glazbenim i baletnim, kao i školama za obrazovanje odraslih,** zbog svoje specifičnosti, obavlja se prema prethodno donesenoj odluci Tima i u skladu s uputama dostavljenim od strane Ministarstva, uz uvažavanje potreba učenika i polaznika i u njihovom najboljem interesu.

Prethodno donesene odluke ostaju i dalje na snazi za organizaciju obrazovno-odgojnog rada.

1. **Postupak kod pojave slučajeva infekcije kod učenika u školama**

U situacijama kada se pojave slučajevi infekcije virusom SARS-CoV-2 kod učenika, roditelj o tome obavještava školu.

Ukoliko se u jednom razrednom odjelu pojave dva ili više slučajeva infekcije, ravnatelj škole organizira rad u školi prema sljedećim instrukcijama:

1. Ukoliko se radi o razrednim odjelima sa 16 ili manje učenika, nakon pojave tri oboljela učenika u razrednom odjelu prelazak na treći model u trajanju od pet kalendarskih dana se nalaže samo za taj razredni odjel.
2. Ukoliko se radi o razrednim odjelima sa 17 i više učenika, nakon pojave dva slučaja, taj razredni odjel se dijeli na dvije skupine i nastavlja rad po drugom (kombiniranom) modelu nastave. Na skupine se potom primjenjuje postupak za razredne odjele sa 16 i manje učenika, odnosno nakon pojave nova tri oboljela učenika u skupini prelazak na treći model u trajanju od pet kalendarskih dana se nalaže samo za tu skupinu.
3. Ukoliko primjenom ranije propisanih kriterija i dalje postoje elementi za razmatranje prelaska na treći model nastave cijele smjene ili cijele škole, ravnatelj, bez odlaganja, obavještava nadležnu školsku upravu i teritorijalno nadležni institut/zavod za javno zdravlje, koji procjenjuje situaciju, utvrđuje epidemijske rizike i donosi konačnu odluku o kojoj obavještava školu.
4. Podaci iz nadzora ukazuju da postoje slučajevi da učenici sa simptomima respiratorne infekcije (kašalj), čak i kad imaju potvrđene slučajeve infekcije u obitelji, dolaze u školu, pritom čak i ne primjenjujući mjere osobne zaštite i time predstavljaju visok rizik za zaražavanje osoba s kojima dolaze u kontakt u školi i izvan nje. **Preporuča se upravama škola i nastavnicima da apeliraju na roditelje da djecu sa simptomima ne upućuju u školu dok ne prođe period izolacije, odnosno karantene ako su u pitanju kontakti potvrđenih slučajeva u obitelji.**
5. Imajući uvidu trenutnu epidemijsku situaciju, karakteristike omikron soja SARS-CoV-2, **obvezna je upotreba zaštitnih maski za sve zaposlenike, učenike i treće osobe svo vrijeme tijekom boravka u školi. Nošenje zaštitnih maski je obvezno za sve zaposlenike u školama, učenike i treće osobe od trenutka ulaska u školsko dvorište do napuštanja školskog dvorišta. Potrebno je pojačati mjere opće i osobne higijene (pranje i dezinfekcija ruku), a naročito voditi računa o redovitom provjetravanju i dezinfekciji svih prostorija u kojima borave učenici i zaposlenici u školi.**

Iznimno, za učenike koji iz zdravstvenih razloga ne mogu nositi maske (npr. bronhijalna astma ili gdje postoji drugi zdravstveno opravdan razlog) o tome se može se izjasniti bilo koji pedijatar koji poznaje zdravstveno stanje djeteta i ima uvid u medicinsku dokumentaciju. Ukoliko je bilo tko od učenika spriječen nositi masku tijekom boravka u školi, potrebno je voditi računa da svi ostali učenici i zaposlenici koji s tim učenikom/učenicom dijele radni prostor ili dolaze u bliski kontakt na drugi način, svo vrijeme nose maske čime se smanjuje rizik za zaražavanje. U toj situaciji posebno je važno da škola osigura pojačane sve druge propisane zaštitne mjere. Ovu iznimku moguće je primijeniti na zahtjev roditelja i isključivo uz priloženo mišljenje liječnika.

1. Tijekom provedenih nadzora uočeni su značajniji rizici za zaražavanje učenika i zaposlenika u njihovim aktivnostima izvan škola, **apeliramo i očekujemo od učenika i zaposlenika u školama, kao i roditelja učenika, da dosljedno primjenjuju mjere osobne zaštite od infekcije kako u školi, tako i izvan škole. Posebno je važno izbjegavati masovna okupljanja u zatvorenom i na otvorenom prostoru, naročito ukoliko se tijekom okupljanja ne primjenjuju propisane mjere osobne zaštite.**
2. Sve osnovne i srednje škole u Republici Srbiji su u obvezi u potpunosti osigurati primjenu **pet ključnih mjera strategije za smanjenje rizika.**
3. Odluka o modelima obrazovno-odgojnog rada koji će se primjenjivati na teritoriju Republike Srbije od 21. veljače 2022. godine, donesena je uz suglasnost Ministarstva prosvjete, znanosti i tehnološkog razvoja.
4. Sljedeći sastanak Tima za praćenje i koordiniranje primjene preventivnih mjera u radu škola bit će održan 24. veljače 2022. godine, kada će se ponovno sagledati aktualna epidemijska situacija radi donošenja potrebnih mjera za suzbijanje širenja epidemije SARS-CoV-2.

Srdačno,

PRVI POTPREDSJEDNIK VLADE

I MINISTAR

Branko Ružić